Kuna õune veel jagub aga kooki on juba päris palju küpsetatud, sai seekord õuntest valmistatud maitsvat smuutit. Smuuti on mõnusalt maheda ahjuõuna maitsega. Kes soovib aga vürtsikamat, võib ahjuõuntele lisada rohkem kaneeli, veidike ingverit ja muskaatpähklit.
AHJUÕUNA SMUUTI
u.4-5 õuna
veidi suhkrut või mett
kaneeli
kardemoni
pool banaani
300ml maitsestamata jogurtit
Koori ja puhasta õunad. Aseta väiksesse ahjuvormi, raputa peale maitse järgi suhkrut, kaneeli ja õige pisut kardemoni.
Vala vormi natuke vett et põhi oleks vähese veega kaetud, kata fooliumiga ja pane 200-kraadisesse ahju umbes 15-20.minutiks.
Kontrolli õunte küpsust, õunad peavad olema täiesti pehmed.
Võta ahjust ja püreesta blenderis või saumiksriga püreeks.
Lase täielikult maha jahtuda, tõsta külmikusse.
Vala kõik smuuti koostisosad blenderisse ja püreesta ühtlaseks.
Kaunista küpsisepuruga, serveeri kohe.
Sellest kogusest tuleb u. 2 klaasi smuutit.